הרפתקאותיה המצמררות של סברינה (סדרת טלוויזיה)

הרפתקאותיה המצמררות של סברינה (באנגלית: Chilling Adventures of Sabrina) היא סדרת טלוויזיה אמריקאית מסוגת מותחן-אימה ודרמת נעורים על-טבעית המבוססת על קומיקס באותו השם. הסדרה נוצרה על ידי היוצר והתסריטאי רוברטו אגירה-סאקאסה עבור שירות הזרמת המדיה "נטפליקס", והופקה על ידי חטיבת הטלוויזיה של האחים וורנר וחברת ההפקה של המפיק גרג ברלנטי. הסדרה מתרכזת בדמותה הפופולרית של סברינה ספלמן, בגילומה של קירנן שיפקה. במקור, הסדרה נועדה לעלות לשידור ברשת "The CW", כסדרת בת ל"ריברדייל"; עם זאת, בדצמבר 2017, הפרויקט עבר לידיה של נטפליקס, שהזמינה לה 20 פרקים. צילומי הסדרה התקיימו בוונקובר שבקולומביה הבריטית. חלקה הראשון של עונתה הראשונה של הסדרה עלה לשידור במלואו לנטפליקס ב-26 באוקטובר 2018. ב-14 בדצמבר 2018 עלה פרק ספיישל מיוחד לקראת חג המולד, וחלקה השני של העונה עלה במלואו ב-5 באפריל 2019. ב-18 בדצמבר 2018, נטפליקס חידשה את הסדרה לעונה שנייה, שחולקה גם היא לשני חלקים, חלקה השלישי עלה לשידור במלואו ב-24 בינואר 2020, וחלקה הרביעי עלה לשידור ב-31 בדצמבר 2020. ביולי 2020 הכריזה נטפליקס על ביטול הסדרה. בעודה נאלצת ליישב את טבעה כחצי בת תמותה וחצי מכשפה ולבחור לאיזה צד היא שייכת, סברינה ספלמן בת ה-16 נאלצת להילחם מול כוחות האופל השטניים שמאיימים על חייה, על משפחתה ועל שאר העולם. העונה נפתחת כשבוע לפני יום הולדתה ה-16 של סברינה ספלמן, שעתיד לחול בליל כל הקדושים תחת ירח הדם. עבור סברינה ומשפחתה, הילדה, זלדה ואמברוז, מדובר ביום הולדת גורלי מכיוון שבו היא תיאלץ לעבור את טקס ההטבלה האפלה, במהלכו היא תישבע אמונים לאדון האופל ותאמץ את המכשפה שבה. עם זאת, סברינה חוששת לוותר על חייה לצדם של בן זוגה, הארווי קינקל, וחברותיה הטובות ביותר, רוזלינד "רוז" ווקר וסוזי פוטנאם. במקביל, מורתה האהובה על סברינה, גברת וורדוול, נרצחת וגופה נלקח על ידי לילית, הידועה גם כמאדאם שטן, המעוניינת להעביר את סברינה למרותו של אדון האופל. במהלך הטקס, סברינה מחליטה להתכחש לאדון האופל ומכריזה על סירובה לחתום בספר החיה. משכך, מועצת המכשפות מכריזה שסברינה תוכל להישאר בעולם בני התמותה כל עוד היא תבקר לעיתים תכופות באקדמיה לאומנויות הנסתרות. באקדמיה, סברינה מתיידדת עם ניקולס סקארץ', סטודנט שמעריץ את דרכיו של אביה. לקראת סעודת הסעודות השנתית, פרודנס חושפת שהארווי בא ממשפחת ואן קונקל - שושלת של ציידי מכשפות. כאמצעי זהירות, סברינה מטילה כישוף הגנה על הארווי, שמציל אותו כאשר הסלעים במכרות בהם הוא עובד מתמוטטים, אך אחיו, טומי, נהרג. סברינה מחליטה לגייס את עזרתם של פרודנס, ניק, אגאתה ודורקס על מנת לבצע פולחן שיקים לתחייה את טומי. עם זאת, סברינה מבינה שנשמתו נשארה בתהום הנשייה ונכנסת לשם בעזרתה של גברת וורדוול, שבינתיים "חשפה" בפניה שהיא חניכתו לשעבר של אדוארד. עם כישלונה להציל את טומי, סברינה מגלה להארווי את עובדת היותה מכשפה והוא נפרד מסברינה. בשעת המכשפה, גברת וורדוול מעלה את "השלוש עשרה של גרינדייל", שלוש עשרה מכשפות שהוקרבו על ידי המעגל ונתלו על ידי תושבי גרינדייל מאות שנים קודם לכן. השלוש עשרה מזמנות את מלאך המוות האדום. כדי להגן על גרינדייל, גברת וורדוול לוקחת את סברינה אל היער ומשכנעת אותה לחתום על ספר החיה כדי להביס את השלוש עשרה. במקביל, זלדה נאלצת ליילד את התאומים של ליידי בלאקווד, שמתה בעת הלידה, ומסתירה מהאב בלאקווד את בתו התאומה, מחשש לחייה. לאחר חתימתה בספר החיה, סברינה מחליטה להתחייב באופן מלא לאקדמיה לאומנויות הנסתרות, ולוקחת חופשה מתיכון בקסטר. במקביל, לילית מתחילה לפעול במרץ כדי לקבוע את טבעה האמיתי של נשמתה של סברינה. בינתיים, סוזי משנה את שמה לתיאו ומתחילה להזדהות בגלוי כגבר טרנסג'נדר, אך כתוצאה מכך סובל ממעשי הבריונות של בילי מרלין וחבריו, בשל הדיספוריה המגדרית שלו. בעקבות כך, סברינה נחלצת לעזרתו, מה שגורם לאדון האופל להעניש את סברינה. עם בוא יום האהבה, סברינה וניק סקראץ' לוקחים חלק בטקס הלופרקליה השנתי, גרסת המכשפות ליום האהבה, ומתחילים לצאת; במקביל, הארווי ורוז מתחילים לצאת, והאב בלאקווד מציע לזלדה נישואין. בינתיים, תוכניותיה של לילית לפגוע בחבריה של סברינה מופרעות כאשר ארוסה של מרי וורדוול, אדם מאסטרס, שב הביתה, אך אדון האופל משיב מחדש את מרותו על לילית בכך שהוא מחסל את אדם ומאלץ אותה לאכול את ראשו לקינוח, ואילו אמברוז מתחיל לחשוד כי לאב בלאקווד יש כוונות זדוניות כלפי בנות משפחתו. במקביל להכנותיהם של זלדה והאב בלאקווד לחתונתם למורת רוחם של סברינה ופרודנס, לילית מנצלת את איבתה של סברינה לאב בלאקווד ומתחזה לרוחו של אדוארד, ומשכנעת אותה כי בלאקווד רצח את הוריה כדי למנוע מאדוארד לקדם את המניפסט הרפורמיסטי שלו. בינתיים, האב בלאקווד מתכנן להציג את המניפסט המיזוגני שלו בפני האנטי-אפיפיור, מה שמאשר את חשדותיו של אמברוז כלפיו. עם זאת, האב בלאקווד מפליל את אמברוז ברציחת האנטי-אפיפיור, ומאלץ אותו להסתתר. סברינה וניק מנסים לשבש את החתונה בהתחזות לרוחם של דיאנה ואדוארד, אך בלאקווד חושף ומגרש אותם מהאקדמיה. אמברוז מנסה להתנקש בבלאקווד אך נכלא על ידי המעגל; ובלאקווד וזלדה יוצאים לירח דבש. בהיעדרם של בלאקווד וזלדה, צייד מכשפות מלאכי, ירחמיאל, ושני ציידי מכשפות נוספים פולשים לגרינדייל ומתקיפים את מעגל המכשפות. סברינה מתעמתת עם המלאכים, ולמרות שהם הורגים אותה, סברינה מוקמת לתחייה על ידי אדון האופל ומביסה את הציידים. בעקבות האירוע, כוחותיה החדשים של סברינה מושכים יראת כבוד ופחד בקרב המעגל. סברינה מצליחה לשכנע את מועצת המכשפות לעכב את הוצאתו להורג של אמברוז, עד שתוכל להציג עדויות לכך שהאב בלאקווד תכנן את רציחתו האפיפיור, ומצליחה בכך. סברינה מעוניינת להשתמש בכוחותיה החדשים על מנת לממש את חזונו של אביה המנוח לאחד בין המכשפות ולבין בני התמותה. עם זאת, תוכניותיה מסוכלות כאשר הארווי ותיאו מגלים ציור קיר בתוך המכרות המתאר את סברינה כ"מבשרת השטן". בתואנה למנוע את הנבואה, לילית משכנעת את סברינה ליצור כפילה שתשמש ככלי לכוחותיה. בינתיים, האב בלאקווד מגלה שזלדה הסתירה את בתו התאומה, לטישיה, ומשנה את שמה לג'ודית ובמקביל, כולא את זלדה, שנמלטת בעזרתה של פרודנס. לאחר שלילית מנסה להרוג את סברינה, היא מתעמתת איתה ומגלה שהיא תומרנה על ידיה לעבור סדרה של מבחנים שהכשירו אותה בתור מבשרת השטן. סברינה הורגת את כפילתה, אך בדיעבד מבינה שבכך איפשרה לשטן, שמייעד את סברינה למלוך לצידו על הגיהנום, לחזור בצורתו המלאכית לכדור הארץ. אדון האופל מגלה לסברינה שהוא, ולא אדוארד ספלמן, אביה האמיתי. זועמת על כך שאדון האופל בחר בסברינה להיות מלכתו במקומה, לילית קושרת קשר עם משפחת ספלמן וחבריה של סברינה. בינתיים, האב בלאקווד מרעיל את מרבית המעגל ונמלט עם תינוקותיו התאומים ועם הכנסייה החדשה והמיזוגנית שלו, כנסיית יהודה. בהכתרה, סברינה וחבריה ולילית מוציאים לפועל את תוכניתם, אך אדון האופל מכשיל אותם ומכריח את ניק להקריב את גופו על מנת לכלוא אותו. לפני שהיא חוזרת עם אדון האופל בגופו של ניק לגיהנום, לילית מכתירה את עצמה למלכת הגיהנום, משיבה לסברינה את כוחותיה ומקימה לתחייה את גברת וורדוול האמיתית. בזמן שזלדה לוקחת על עצמה לשקם את כנסיית הלילה ההרוסה, פרודנס ואמברוז יוצאים לאתר ולצוד את בלאקווד, ואילו סברינה, עם עזרתם של חבריה, נשבעת להחזיר את ניק מהגיהנום. סברינה ספלמן (קירנן שיפקה) – נערה שבחלקה היא חצי בת תמותה וחצי מכשפה, שלומדת בתיכון בקסטר ומתחילה את חינוכה כמכשפה באומנויות האופל בזמן שהיא מנסה לנהל חיים נורמליים במקביל. מקנה גרייס מגלמת את דמותה הצעירה של סברינה במהלך פלשבקים. הארווי קינקל (רוס לינץ') – בן זוגה החלומי והפופולרי של סברינה. הארווי הוא בנו של כורה פחמים שבתחילה אינו מודע לעובדה שסברינה היא חצי בת תמותה וחצי מכשפה ולכוחות האופל שמאיימים להפריד בינו לבין סברינה, אך בהמשך מגלה על היותה של סברינה מכשפה. הילדה ספלמן (לוסי דייוויס) – דודתה של סברינה ואחותם של זלדה ואדוארד. הילדה מתוארת כבעלת אופי אימהי וחוש הומור חם, אך עם זאת היא מסוגלת להיות קרה ואכזרית כלפי אלו המתנכלים למשפחתה. בעלת מיומנות לרקיחת שיקויים. אמברוז ספלמן (צ'אנס פרדומו) – בן דודה האנגלי והפאנסקסואלי של סברינה, שהוכנס למעצר בית בעקבות החלטת מעגל המכשפות. מרי וורדוול / מאדאם שטן (מישל גומז) – מורתה האהובה ביותר על סברינה בתיכון בקסטר, שהופכת לכלי קיבול עבור מאדאם שטן, שפחתו של השטן ומכשפה ערמומית ורבת עוצמה. רוזלינד "רוז" ווקר (ג'אז סינקלייר) – בתו החוצפנית, הנועזת וההחלטית של הכומר הראשי בגרינדייל וחברתה הטובה ביותר של סברינה. תיאודור "תיאו" פוטנאם (לאקלן ווטסון) – אחד מחבריה הטובים ביותר של סברינה לספסל הלימודים בתיכון בקסטר. תיאו הוא טרנסג'נדר שנולד כבת בשם סוזי. ניקולס סקראץ' (גאווין לת'רווד) – מכשף וסטודנט צעיר ויפה תואר באקדמיה לאומנויות הנסתרות שמתיידד עם סברינה תחת שליחותו של אדון האופל. פרודנס בלאקווד (טאטי גבריאל) – סטודנטית הלומדת באקדמיה לאומנויות הנסתרות ובתו הלא-חוקית של האב בלאקווד, שנוטרת טינה אישית כלפי סברינה. פרודנס היא מנהיגת "שלישיית האחיות המוזרות". אגאתה נייט (אדליין רודולף) – סטודנטית באקדמיה לאומנויות הנסתרות וחברה ב"שלישיית האחיות המוזרות". האב פאוסטוס בלאקווד (ריצ'רד קויל) – הכהן הראשי של כנסיית הלילה ודיקן האקדמיה לאומנויות הנסתרות, שנכנס לקונפליקטים מול סברינה על רקע דעותיהם השונות. זלדה ספלמן (מירנדה אוטו) – דודתה של סברינה ואחותם של הילדה ואדוארד. זלדה מתוארת כבעלת אופי נוקשה וקשוח יותר משל הילדה ואף בעלת יחס מגונן יותר כלפי סברינה. זלדה היא חברה בכנסיית הלילה ובעלת נאמנות אדוקה לאדון האופל. סיילם – גובלין בעל יכולת להחליף צורה לדמות חתול שנענה לקריאתה של סברינה ביערות של גרינדייל. מאז, סיילם מתגורר עם סברינה ומשפחתה והוא משמש כבן לווייתה. דורקאס (אביגיל קוון) – סטודנטית באקדמיה לאומנויות הנסתרות וחברה ב"שלישיית האחיות המוזרות". ג'ורג' הות'ורן (ברונסון פינצ'וט) – מנהל תיכון בקסטר הפוריטני והנבזי ששונא את סברינה. טומי קינקל (ג'סטין דוביס) – אחיו הבכור והמגונן של הארווי, שנאלץ לעבוד בעבודה שהוא שונא על מנת להבטיח את עתידו של הארווי. בילי מרלין (טיי ווד) – ספורטאי פופולרי בתיכון בקסטר ומנהיג קבוצת בריונים שנטפלים לתיאו בשל הדיסופריה המגדרית שלו. קארל טאפר (פיטר בנדיק) – ספורטאי בתיכון בקסטר וחברו הטוב ביותר של בילי. דיאנה ספלמן (אנט ריילי) – אשתו של אדוארד ספלמן ואמה של סברינה, שנפטר בהתרסקות מטוס עם בעלה. דיאנה נגלית אל סברינה במהלך מסעה בלימבו. אדוארד ספלמן (ג'ורג'י דאבורס) – אביה של סברינה ואחיהן הקטן של זלדה והילדה, שהיה הכהן הגדול של כנסיית הלילה לפני שנפטר בהתרסקות מטוס עם אשתו דיאנה. גברת קמפר (שרה ג'יין רדמונד) – אמו המאמצת של מכשף שנרצח באופן מסתורי. מר פוטנאם (אדריאן יו) – איכר ואביו צר האופקים של תיאו. לוק שלפנט (דארן מאן) – מכשף הומוסקסואל שנכנס למערכת יחסים רומנטית עם אמברוז. מר קינקל (כריס רוזמונד) – אביהם המנוכר של טומי והארווי. ליידי קונסטנס בלאקווד (אלבינה אוגוסט) – אשתו ההרה של האב בלאקווד, שמתה במהלך לידת התאומים שלה בסוף החלק הראשון. דוריאן גריי (ג'דדיה גודאייקר) – מכשף מסתורי אשר בבעלותו מועדון לילה אקסקלוסיבי למכשפים בלבד בשם "החדר של דוריאן גריי". אדם מארסטרס (אלקסיס דניסוף) – בן זוגה של מארי וורדוול, ששב לגרינדייל לאחר שנים בהן נאלץ לעבוד בחו"ל, מבלי לדעת שזהותה של ארוסתו נלקחה כעת על ידי מאדאם שטן, אך לאחר מכן נהרג על ידי אדון האופל. מלווין (טיילר קוטון) – מכשף וסטודנט באקדמיה לאומנויות הנסתרות. אלספת' (אמילי היין) – מכשפה וסטודנטית באקדמיה לאומנויות הנסתרות. לוציפר מורנינגסטאר / אדון האופל (לוק קוק) – אדון האופל בצורתו המלאכית, שמתגלה בהמשך כאביה האמיתי של סברינה וכמאהבה לשעבר של מאדאם שטן. קאליבן (סם קורלט) – נסיך הגיהנום, שמאתגר את סברינה בקרב על שליטה בכס המלוכה בגיהנום. ממבו מישל מארי לה פלור (סקיי מרשל) – כוהנת וודו שאמנם עוזרת לאמברוז ופרודנס להתחקות אחר האב בלאקווד, אך גם בעלת אג'נדה מסתורית שגורמת לדרכה להצטלב עם דרכה של מעגל המכשפות בגרינדייל. רובין גודפלו (ג'ונתן וייטסל) – צעיר נאה אך בעל חזות שדונית שמגיע יחד עם הקרניבל הנודד לגרינדייל, ובמהרה מפתח רגשות כלפי תיאו. מר קמפר (קורט מקס ראנטה) – אביו המאמץ של מכשף שנרצח באופן מסתורי. דניאל ובסטר (ג'ון רובינשטיין) – עורך דין שמגן על סברינה במשפטה. ג'סי פוטנאם (ג'ייסון ביודואין) – דודו של תיאו, שנאחז דיבוק על ידי שד בשם אפופיס. באטיבט (מייגן לייץ') – שדת שינה שמשוחררת בטעות על ידי סברינה לאחר שפתרה את הפאזל של אביה. ננה רות ווקר (ל. סקוט קלדוול) – סבתה העיוורת של רוז, שחושפת בפני נכדתה שמכשפות קיללו את נשות משפחת ווקר בעיוורון. סבא קינקל (מייקל הוגאן) – צייד מכשפות וסבם של הארווי וטומי. קוונטין (ליאם יוז) – רוח רפאים של ילד קטן הקשור לאקדמיה לאומנויות הנסתרות שעוזר לסברינה. דורתיאה פוטנאם (אנסטסיה באנדיי) – אמו הקדמונית של תיאו, שעזרה לכנסיית הלילה ולמעגל אליו סברינה משתייכת להגיע לאדמות אמריקה. ברטל (בריאן מרקינסון) – שד חג המולד, שנוהג לכלוא את קרבנותיו בפסלי שעווה. דמותו של ברטל מבוססת על דמותו של הקרמפוס. גריילה (הת'ר דארקסין / סמנתה קוגלן) – מכשפה עתיקה ומסוכנת שנוהגת לחטוף ילדים קטנים. ירחמיאל (ספנסר טריט קלארק) – צייד מכשפות מסתורי שיוצא להרוג את כל המכשפות בגרינדייל. מתושלח (ויליאם ב. דייוויס) – חבר מושחת במועצת המכשפות. ליזי (ג'סמין וגה) – סטודנטית בתיכון בקסטר, בת זוגו של בילי וקפטן קבוצת המעודדות של התיכון. יהודה ויהודית בלאקווד (דריוס ויליס וויטני פיק) – תאומיהם של פאוסטוס וקונסטנס בלאקווד ואחיה למחצה של פרודנס. הילדה וזלדה ספלמן (קרוליין ריאה ובת' ברודריק) – גרסאות סיטקומיות של הילדה וזלדה, שסברינה מורנינגסטאר פוגשת בהיותה ביקום אחר. ריאה וברודריק שבו לגלם את דמויותיהן של הילדה וזלדה מסדרת הטלוויזיה משנת 1996. טראש (רייקר לינץ') – סולן להקת "פאניקה שטנית", שחתם על עסקה עם לוציפר. בספטמבר 2017, דווח כי סדרת טלוויזיה בלייב אקשן שתבוסס על חוברות הקומיקס של "הרפתקאותיה המצמררות של סברינה" נמצאת בהליכי פיתוח עבור רשת "The CW" על ידי אולפני האחים וורנר, ותשמש כסדרת בת עבור הסדרת הנעורים "ריברדייל". עוד דווח כי הבמאי לי טולנד קריגר יביים את פרק הפיילוט, שייכתב על ידי רוברטו אגירה-סאקאסה; וששניהם יפיקו בפועל את הסדרה יחד עם גרג ברלנטי, שרה שכטר וג'ון גולדווטר. בדצמבר 2017 עבר הפרויקט לידיה של נטפליקס תחת כותרת חדשה שטרם הוכרזה. נטפליקס הזמינה לסדרה שתי עונות, הכוללות עשרה פרקים לכל עונה; בדיעבד התברר כי מדובר בעונה אחת בת 20 פרקים שתחולק על פני שני חלקים. נשיא "The CW", מארק פדוביץ', הצהיר כי יכולתה של נטפליקס להציע לחטיבת הטלוויזיה של האחים וורנר שתי עונות מראש לסדרה, היוו את הטריגר למעבר הסדרה מ-"The CW" לנטפליקס. בתחילת מאי 2018 אושר רשמית ששם הסדרה יהיה "הרפתקאותיה המצמררות של סברינה". הסדרה שאבה השראה רבה מסרטי אימה קלאסיים כמו "מגרש השדים", "תינוקה של רוזמרי" ועוד "סרטי אימה שטניים גדולים משנות ה-60 וה-70". ב-12 בנובמבר 2018, נטפליקס הודיעה כי הפרק האחד עשר מבין עשרים הפרקים שהוזמנו לסדרה יעלה לשידור בפני עצמו כפרק ספיישל לחג המולד. על אף כי מתחילה לא תוכננו להפיק לסדרה פרקי ספיישל, במהלך הפקת הפרק הראשון של החלק השני, אגירה-סאקאסה הבין שהסדרה כבר עשתה פרקים הקשורים לליל כל הקדושים ולחג ההודיה בחלק הראשון, והחליט להפיק את הפרק. אגירה-סאקאסה ציין כי פרק הספיישל "למעשה עומד בפני עצמו, אבל עדיין מכיל את אותם אלמנטים והמסקנות ומערכות היחסים והמיתולוגיה - זה סוג של חוט במחט [בין שני החלקים]. וכך מצאנו סיפור שיכול לשרת את שתי המטרות." הפרק הועיל גם לנטפליקס, שרצתה סוג כלשהו של תכנים עצמאיים נוספים שישודרו בין שני החלקים הראשונים. ב-18 בדצמבר 2018, הסדרה חודשה לעונה שנייה בת 16 פרקים, שחולקה גם היא לשני חלקים.בשנת 2020 הודיעו על ביטול החלק החמישי של הסדרה, ממה שידוע ביטלו את החלק החמישי בגלל מחלת הקורונה, בשנת 2021 הודיעו שיוציאו המשך לסדרה בקומיקס. בינואר 2018, הוכרז כי השחקנית קירנן שיפקה לוהקה לגלם את דמותה של סברינה ספלמן. בפברואר שלאחר מכן, ג'אז סינקלייר לוהקה לדמותה של רוזלינד ווקר, חברתה הטובה ביותר של סברינה, מישל גומז וצ'אנס פרדומו לוהקו לדמויותיהם של מרי וורדוול / מאדאם שטן ואמברוז ספלמן, לוסי דייוויס ומירנדה אוטו לוהקו לדמויותיהן של דודותיה של סברינה, הילדה וזלדה ספלמן, בהתאמה וריצ'רד קויל לוהק לדמותו של האב בלאקווד. במרץ 2018, רוס לינץ' וטאטי גבריאל, לוהקו לדמויותיהם של הארווי קינקל ופרודנס,וברונסון פינצ'וט, אדליין רודולף ואביגיל קוון לוהקו לדמויותיהם של ג'ורג' הות'ורן, אגאתה ודורקאס, בהתאמה. בנובמבר 2018 אלכסיס דניסוף וג'דידיה גודאקר הצטרפו לצוות השחקנים בחלק השני בדמויותיהם של אדם מאסטרס ודוריאן גריי, בהתאמה, ואילו מקנה גרייס מגלמת את דמותה הצעירה של סברינה בפרק הספיישל של חג המולד. ביוני 2019 לקלאן ווטסון וגאווין לת'רווד קודמו לצוות השחקנים הראשי עבור העונה השנייה. בדצמבר 2019, לוהקו סאם קורלט, סקיי מרשל וג'ונתן וייטסל לדמויותיהם של קאליבן, ממבו מארי לה פלר ורובין גודפלו. צילומי העונה הראשונה החלו ב-19 במרץ 2018, בדיוק באותה העת בה צילומי עונתה השנייה של "ריברדייל" הסתיימו, והדבר נעשה על מנת להבטיח את זמינותם של אנשי הצוות שעבדו על "ריברדייל" עבור צילומי הסדרה. צילומי הסדרה כללו את צילומי החלק הראשון והשני יחד בשיטת גב-אל-גב ונמשכו עד 5 בדצמבר 2018. במקור, צילומי הסדרה היו אמורים להתחיל בפברואר 2018 ולהימשך עד יוני 2018. צילומי הסדרה התרחשו בעיירה קלוברדייל שבקולומביה הבריטית. הפרק הראשון של החלק השני היה הפרק האחד-עשר שצולם, ואילו פרק הספיישל לחג המולד היה הפרק השנים עשר שצולם, למרות שפרק הספיישל חג המולד שוחרר כפרק האחד-עשר בסדרה. הסיבה לכך הייתה שהרעיון לפרק הספיישל עבור חג המולד התהווה כאשר לוח הזמנים עבור צילומי הפרק הראשון של החלק השני סבל מפיגור משמעותי מכדי לשנות את לוח הזמנים של ההפקה. למרות שינוי התוכניות של ההפקה, אגירה-סאקאסה אמר שהפרק הראשון של החלק השני נכתב "כפרק בכורה לחלק השני" ועוזר להתניע את סיפור העלילה של החלק. הפקת עונה השנייה, המורכבת מהחלק השלישי והרביעי, החלה ב-17 במאי 2019 והסתיימה ב-20 בפברואר 2020. במהלך כותרות הפתיחה של הסדרה, נעשה שימוש מיוחד באיורים של מספר דמויות כפי שאוירו בקומיקס עליו מבוססת הסדרה על ידי המאייר ואמן הקומיקס רוברט האק. נוסף לאיורים מהקומיקס, האק זומן במיוחד על מנת להנפיש את חלקם בצורה מותאמת לכותרות הפתיחה, לאייר את הדמויות החדשות שאינן מופיעות בקומיקס (במקביל לאיור מחודש של דמויותיהם של סברינה והארווי בגילומם של שיפקה ולינץ') ולשחזר את דמותה של סברינה ספלמן כפי שהופיעה בקומיקס המקורי משנות ה-60. ערך מורחב – ריברדייל (סדרת טלוויזיה) בתחילה, במהלך תהליך פיתוח הסדרה בספטמבר 2017, הסדרה נועדה לעלות לשידור ברשת "The CW" ולשמש כספין אוף עבור הסדרה "ריברדייל" שמשודרת באותה הרשת. עם זאת, בדצמבר 2017 הסדרה עברה לידיה של נטפליקס, ועתיד הקשר בין הסדרה לריברדייל נשאר לא ברור ומעורפל. בינואר 2018, נשיא "The CW", מארק פדוביץ' הצהיר כי נכון לעכשיו, לא קיים שום דיון על האפשרות לעשות קרוס-אובר בין שתי הסדרות. במרץ 2018, ג'ון גולדווטר אישר כי נכון לעכשיו שתי הסדרות הן "שתי ישויות נפרדות" אבל שהם "יאהבו את ההזדמנות אם הם יוכלו להבין דרך ליצור קרוסאובר." גולדווטר חש גם כי קיימת האפשרות לדמויות מהסדרה להופיע בפרקים עתידיים של ריברדייל, שכן העיירה בה הסדרה מתקיימת, גרינדייל, הוזכרה כבר כקיימת ושוכנת בסמיכות לריברדייל ב"ריברדייל". העיירה של סברינה, גרינדייל, מוצגת בעונתה השנייה של "ריברדייל". לאחר מכן, נעשים התייחסויות לשתי הערים בקביעות בשתי הסדרות, אם באופן חזותי או במהלך דיאלוגים בין הדמויות השונות. בעונה הראשונה של הסדרה, השחקן מוזס טיסן שב לגלם את דמותו של בן בוטן מ"ריברדייל" במהלך פרק השביעי, "פרק 7: סעודת הסעודות". בפרק "פרק 67: דיכאון הנבחרות" בעונתה הרביעית של "ריברדייל", השחקן טיי ווד שב לגלם את דמותו של בילי מרלין מהסדרה. בפרק השלישי של חלקו השלישי של הסדרה, "פרק 23: הכתר ועונשו", סברינה ואמברוז מבקרים בריברדייל בחיפוש אחר כתר שהיה בבעלותו של בנג'מין בלוסום, אב קדמון של שריל בלוסום. בדרכם לריברדייל, השניים עוברים על פני שלט העיירה, שעל גבו ריסס ג'אגהד ג'ונס את ההודעה "ג'יי. ג'יי. היה כאן". שלושה פרקים לאחר מכן, ב"פרק 26: כל המכשפות אצלי", חבר כנופיית הסרפנטס מותקף על ידי הילדה ספלמן בעודו מבקר בגרינדייל. כשנשאל לגבי פיתוח פרק קרוסאובר מלא, אגירה-סקאסה אמר שהוא "שונא [את הרעיון שקרוסאובר] לעולם לא יקרה" בין שתי הסדרות, והוסיף כי רעיון פוטנציאלי לקרוסאובר יציג את הדמויות של "ריברדייל" מנסים לפרוץ לבית רדוף רוחות לכאורה בגרינדייל, שבהמשך יתגלה כביתה של סברינה. אגירה-סאקאסה גם הצהיר כי מכיוון ששתי הסדרות כבר ביססו תימות משלהן, קרוסאובר פוטנציאלי עלול להתרחש בסרט עצמאי עם שני צוותי השחקנים של שתי הסדרות, שיתבסס על סדרת הקומיקס "אחרי המוות עם ארצ'י" מבית היוצר של "ארצ'י הורור", חברת בת של "ארצ'י קומיקס". מספר שעות לאחר ההכרזה על ביטול הסדרה, נחשף על ידי אגירה-סאקאסה שאילולי הייתה הסדרה מחודשת לחלק חמישי, היה נערך פרק קרוסאובר בין שתי הסדרות. ב-7 באוקטובר 2021, לאחר שידור פרק סיום עונתה החמישית של "ריברדייל", פורסם רשמית כי שיפקה תשוב לגלם את דמותה של סברינה ספלמן בעונתה השישית של "ריברדייל". בנובמבר 2018, תבעו פעילי הטמפל השטני את צוות ההפקה של הסדרה בגין השימוש בפסל בפומט, שלטענתם היה העתק ישיר של הפסל שלהם, ובגין הצגת הטמפל באופן לא מדויק ומלאת דברי גנאי. ב-21 בנובמבר 2018, אושר כי הטמפל השטני ונטפליקס הסדירו במהלך בירור את התביעה באמצעות עסקה, כאשר תנאי העסקה לא הותרו לפרסום לציבור. ב-15 במרץ 2019, חברת התקליטים "WaterTower Music" הפיצה את הפסקול של הסדרה כמיני-אלבום דיגיטלי עם ארבעה שירים שבוצעו על ידי מספר מחברי צוות השחקנים במהלך החלק הראשון של העונה הראשונה. אוסף שירים מהעונה הראשונה, כולל שישה שירים שבוצעו על ידי צוות השחקנים (ארבעה מתוך המיני-אלבום ושני שירים חדשים), הופצו באופן דיגיטלי על ידי "WaterTower Music" ב-5 באפריל 2019. עשרת הפרקים הראשונים של הסדרה עלו לשידור ברחבי העולם בנטפליקס ב-26 באוקטובר 2018. באותו יום, שני הפרקים הראשונים הוצגו בהקרנה מיוחדת במהלך כנס הקומיק-קון 2018 בפריז. הפרק האחד-עשר של החלק הראשון, שהיווה פרק ספיישל לחג המולד, עלה לשידור ב-14 בדצמבר 2018. תשעת הפרקים הנותרים של העונה הראשונה עלו לשידור ב-5 באפריל 2019. חלקו הראשון של העונה השנייה, שכונה "חלק 3", עלה לשידור ב-24 בינואר 2020. ב-10 ביולי 2018, אגירה-סאקאסה חשף בחשבון הטוויטר הרשמי שלו את כרזת הטיזר הרשמית עבור הסדרה. ב-13 באוגוסט 2018, נטפליקס הפיצה מבט ראשון שכלל שתי תמונות ראשונות מתוך הסדרה. ב-12 בספטמבר 2018, נטפליקס הפיצה את הכרזה הרשמית עבור הסדרה ויום לאחר מכן היא הפיצה את טיזר הטריילר הרשמי. ב-3 באוקטובר 2018 יצא הטריילר הרשמי. ב-13 במרץ 2019 נטפליקס הפיצה את הכרזה הרשמית וב-18 במרץ הפיצה את הטריילר הרשמי עבור העונה השנייה. חלקה הראשון של העונה הראשונה קיבל באתר הביקורות "Rotten Tomatoes" את הציון 91% עם דירוג ממוצע של 7.77/10 על בסיס 103 ביקורות. הקונצנזוס של האתר קבע כי "מכשפת בצורה יפהפייה ומרושעת בצורה מקברית, הרפתקאותיה המצמררות של סברינה מטילה כישוף משכר ומספק מצג ראווה מושלמת לכישרונותיה הקסומים של קירנן שיפקה." באתר הביקורות "Metacritic", המשתמש בשקלול ממוצע, חלקה הראשון של עונתה הראשונה הסדרה זכה לציון 74 מתוך 100, על בסיס 28 ביקורות, דבר המצביע על "ביקורות חיוביות בדרך כלל." פרק הספיישל של חג המולד קיבל באתר "Rotten Tomatoes" את הציון 76% עם דירוג ממוצע של 6.56/10 על בסיס על 21 ביקורות. הקונצנזוס של האתר קבע כי "פרק החג הזה מהרפתקאותיה המצמררות של סברינה מוסיפה אלכוהול לליקר הביצים עם הרגישות השדית של הסדרה, אך הצופים עשויים לחוש אכזבה מהבלבול של הספיישל בשאלה האם מדובר בסיפור עצמאי או בהמשך לסיפור המרכזי של הסדרה." חלקה השני של העונה הראשונה קיבל באתר "Rotten Tomatoes" את הציון 81% עם דירוג ממוצע של 10/6.88 על בסיס 43 ביקורות. הקונצנזוס של האתר קבע ש"עם תעלומה חזקה יותר שמעוגנת בבניית עולם הכישוף, הרפתקאותיה המצמררות נותרה רמפה קאמפית אפלה, טעימה ומענגת להפליא, שדוחפת את סברינה עמוק יותר לאורך שביל הלילה - אילו רק היא הייתה מגיעה לשם קצת יותר מהר." אתר הביקורות "Rotten Tomatoes" העניק לחלקה השלישי של הסדרה את הציון 92%, עם דירוג ממוצע של 7.83/10, על בסיס 26 ביקורות. הקונצנזוס הביקורתי באתר קבע כי "מסע שטני מדהים להפליא מתחילתו ועד סופו, הרפתקאותיה המצמררות של סברינה ממשיכה רק להשתפר." מדיה וקבצים בנושא הרפתקאותיה המצמררות של סברינה בוויקישיתוף אתר האינטרנט הרשמי של הרפתקאותיה המצמררות של סברינה (באנגלית) הרפתקאותיה המצמררות של סברינה, ברשת החברתית פייסבוק הרפתקאותיה המצמררות של סברינה, ברשת החברתית אקס (טוויטר) הרפתקאותיה המצמררות של סברינה, ברשת החברתית אינסטגרם "הרפתקאותיה המצמררות של סברינה", במסד הנתונים הקולנועיים IMDb (באנגלית) "הרפתקאותיה המצמררות של סברינה", באתר נטפליקס "הרפתקאותיה המצמררות של סברינה", באתר AllMovie (באנגלית) "הרפתקאותיה המצמררות של סברינה", באתר Rotten Tomatoes (באנגלית) "הרפתקאותיה המצמררות של סברינה", באתר Metacritic (באנגלית) "הרפתקאותיה המצמררות של סברינה", במסד הנתונים הקולנועיים KinoPoisk (ברוסית) הרפתקאותיה המצמררות של סברינה: טיזר - יום הולדת שמח, סרטון באתר יוטיוב הרפתקאותיה המצמררות של סברינה (Chilling Adventures of Sabrina) - טריילר רשמי, סרטון באתר יוטיוב ביקורות אופיר ארצי‏, תיבהלו: מישהו ינק את כל הכיף מתוך "הרפתקאותיה המצמררות של סברינה", באתר וואלה, 25 באוקטובר 2018 מיכל ישראלי, ‏בחזרה לסיילם, באתר ‏מאקו‏, 26 באוקטובר 2018 יוני בינרט, מגניב יותר, אפל יותר: הגרסה החדשה של "סברינה" עובדת, באתר ynet, 27 באוקטובר 2018 חן חדד, "הרפתקאותיה המצמררות של סברינה": הקסם והכריזמה של הכוכבת לא מספיקים, באתר הארץ, 28 באוקטובר 2018 מור פלד, הרפתקאותיה המצמררות של סברינה: לכישוף לוקח זמן להשפיע, באתר פוליטיקלי קוראת, 18 בנובמבר 2018 Ausiello, Michael (July 8, 2020). "Chilling Adventures of Sabrina Cancelled at Netflix; Final 8 Episodes to Premiere in Late 2020 — First Photos". TVLine. Archived from the original on July 9, 2020. Retrieved July 9, 2020. Goldberg, Lesley (January 5, 2018). "Kiernan Shipka to Star as Sabrina in Netflix 'Riverdale' Spinoff". The Hollywood Reporter. Retrieved January 5, 2018. Petski, Denise (February 9, 2018). "Sabrina The Teenage Witch Series: Meet Netflix's New Salem". Deadline Hollywood. Retrieved February 9, 2018. חלקה הראשון של העונה הסתיימה עם פרק הספיישל "פרק 11: מעשייה באמצע החורף", ששודר ב-14 בדצמבר 2018 סמנתה הייפיל, "Chilling Adventures of Sabrina is doing an Exorcist homage episode", "אנטרטיינמנט ויקלי", ‏31 באוגוסט 2018 (באנגלית) Stanhope, Kate (September 20, 2017). "'Riverdale' Companion Series 'The Chilling Adventures of Sabrina' In the Works at The CW". The Hollywood Reporter. Retrieved September 20, 2017. Andreeva, Nellie (December 1, 2017). "Sabrina The Teenage Witch Series Picked Up By Netflix With 2-Season Order". Deadline Hollywood. Retrieved December 1, 2017. Otterson, Joe (December 18, 2018). "'Chilling Adventures of Sabrina' Renewed for Season 2 at Netflix". Variety. Retrieved December 18, 2018. Iannucci, Rebecca (December 18, 2018). "Chilling Adventures of Sabrina Renewed for 'Parts' 3 and 4 at Netflix". TVLine. Retrieved December 18, 2018. Abrams, Natalie (January 7, 2018). "Why the Sabrina the Teenage Witch series went to Netflix over the CW". Entertainment Weekly. Retrieved January 9, 2018. Lawrence, Derek (May 2, 2018). "Sabrina the Teenage Witch reboot gets title — and first official look at its adorable star". Entertainment Weekly. Retrieved May 3, 2018. Highfill, Samantha (September 13, 2018). "Chilling Adventures of Sabrina cast previews a darker show than you might expect". Entertainment Weekly. Retrieved September 14, 2018. Porter, Rick (November 12, 2018). "'Chilling Adventures of Sabrina' Gets a Holiday Special on Netflix". The Hollywood Reporter. Archived from the original on November 12, 2018. Retrieved November 12, 2018. Adalian, Josef (November 12, 2018). "Chilling Adventures of Sabrina Is Getting a Surprise Christmas Episode". Vulture. Archived from the original on November 13, 2018. Retrieved November 13, 2018. Maas, Jennifer (December 9, 2018). "'Chilling Adventures of Sabrina': Here's How They Turned the Holiday Episode Around So Quickly". TheWrap. Retrieved December 22, 2018. מג'יק וומן, באתר ‏מאקו‏, 8 בינואר 2018 Goldberg, Lesley (February 5, 2018). "'Riverdale' Spinoff Casts Sabrina's Best Friend (Exclusive)". The Hollywood Reporter. Retrieved February 5, 2018. Petski, Denise (February 15, 2018). "Michelle Gomez & Chance Perdomo Join Netflix's Sabrina The Teenage Witch Series". Deadline Hollywood. Retrieved February 15, 2018. Andreeva, Nellie (February 16, 2018). "Netflix's Sabrina The Teenage Witch Series Casts Lucy Davis As Aunt Hilda". Deadline Hollywood. Retrieved February 18, 2018. Otterson, Joe (February 20, 2018). "Netflix's 'Sabrina' Series Casts 'Lord of the Rings' Alum Miranda Otto". Variety. Retrieved February 21, 2018. Petski, Denise (February 22, 2018). "Netflix's Sabrina Series Casts Richard Coyle As Father Blackwood". Deadline Hollywood. Retrieved February 22, 2018. Petski, Denise (March 14, 2018). "Ross Lynch To Star As Harvey Kinkle In Netflix's Sabrina Series". Deadline Hollywood. Retrieved March 14, 2018. Petski, Denise (March 15, 2018). "Tati Gabrielle To Play Prudence In Netflix's Sabrina Series". Deadline Hollywood. Retrieved March 15, 2018. Goldberg, Lesley (March 8, 2018). "Netflix's 'Riverdale' Companion 'Sabrina' Enlists Bronson Pinchot". The Hollywood Reporter. Retrieved March 8, 2018. Goldberg, Lesley (March 15, 2018). "Netflix's 'Sabrina' Series: All the Details (So Far) About the 'Riverdale' Offshoot". The Hollywood Reporter. Retrieved March 15, 2018. Ramos, Dino-Ray (November 28, 2018). "'Chilling Adventures Of Sabrina': Mckenna Grace To Guest Star, Alexis Denisof & Jedidiah Goodacre Set For Recurring Roles". Deadline Hollywood. Retrieved November 28, 2018. Petski, Denise (June 6, 2019). "'Chilling Adventures Of Sabrina' Ups Gavin Leatherwood & Lachlan Watson To Series Regulars". Deadline Hollywood. Retrieved June 6, 2019. Petski, Denise (December 19, 2019). "'Chilling Adventures Of Sabrina' Adds Three To Cast For Season 3 Of Netflix Series". Deadline Hollywood. Retrieved December 19, 2019. Brown, Scott (February 22, 2018). "Hollywood North: Magical time for Vancouver TV production". The Vancouver Sun. Retrieved February 22, 2018. "DGC BC Production List" (PDF). Directors Guild of Canada. November 30, 2018. Archived from the original (PDF) on March 15, 2018. Retrieved December 5, 2018. Goldberg, Leslie (December 1, 2017). "'Riverdale' Offshoot 'Sabrina' Moves to Netflix With 2-Season Order". The Hollywood Reporter. Retrieved January 26, 2018. סמנתה אנדרסון, "Cloverdale transforms into ‘Greendale’ for ‘chilling’ Sabrina T.V. series", "Peace Arch News", ‏14 ביוני 2018 (באנגלית) "DGC BC Production List" (PDF). Directors Guild of Canada. April 26, 2019. Archived (PDF) from the original on April 29, 2019. Retrieved April 29, 2019. Riesman, Abraham (October 26, 2018). "How Chilling Adventures of Sabrina Made Its Creepy Opening Credits". Vulture. Retrieved December 19, 2018. Nemetz, Dave; Gelman, Vlada (April 2, 2018). "Riverdale EP Shoots Down Talk of a Sabrina Crossover: 'Right Now, We're Not Thinking About That'". TVLine. Retrieved April 3, 2018. Smith, Katie Louise (October 30, 2018). "All the Riverdale references and easter eggs in Chilling Adventures of Sabrina". PopBuzz. Retrieved January 25, 2020. Logan, Elizabeth (October 28, 2018). "That Riverdale Cameo on Sabrina Has Deep Implications For Both Shows' Mythologies". W Magazine. Retrieved October 31, 2018. Behbakht, Andy (January 23, 2020). "Riverdale Connects To Chilling Adventures Of Sabrina With [SPOILER Cameo]". Screen Rant. Retrieved January 25, 2020. Romano, Nick (January 24, 2020). "All the Riverdale Easter eggs in Chilling Adventures of Sabrina Part 3". Entertainement Weekly. Retrieved January 26, 2020. Highfill, Samantha (October 26, 2018). "Chilling Adventures of Sabrina boss has a few ideas for a Riverdale crossover". Entertainment Weekly. Retrieved November 1, 2018. Swift, Andy (July 10, 2020). "Chilling Adventures of Sabrina Had Riverdale Crossover Slated for Part 5 Before Being Cancelled by Netflix". TVLine. Archived from the original on July 11, 2020. Retrieved July 10, 2020. Romano, Nick (October 7, 2021). "Praise Satan! Kiernan Shipka's Sabrina will officially cross over to Riverdale". EW. Retrieved October 7, 2021. Lucien Greaves [@LucienGreaves] (October 30, 2018). "For purposes of comparison..." (Tweet) – via Twitter. Maddeus, Gene (November 8, 2018). "Satanic Temple Sues Netflix Over 'Chilling Adventures of Sabrina'". Variety. Retrieved November 11, 2018. "Sabrina makers sued by Satanic Temple over statue". BBC News. November 9, 2018. Lee, Wendy (November 21, 2018). "Satanic Temple's lawsuit over Netflix's 'Chilling Adventures of Sabrina' is settled". Los Angeles Times. Retrieved December 1, 2018. "Chilling Adventures of Sabrina: Season 1 (Selections from the Netflix Series) - EP". iTunes. March 15, 2019. Retrieved April 26, 2019. "Soundtrack for Season One of Chilling Adventures of Sabrina is Available Now". Broadway World. April 5, 2019. Retrieved April 26, 2019. "Chilling Adventures of Sabrina: Season 1 (Original Television Soundtrack)". iTunes. April 5, 2019. Bell, Amanda (July 29, 2018). "Spooky Riverdale Spinoff The Chilling Adventures of Sabrina Finally Has a Release Date". TV Guide. Archived from the original on July 29, 2018. Retrieved July 29, 2018. De Freitas, Delphine (September 13, 2018). "Shannen Doherty, Sabrina chez Netflix et Nicky Larson : ce qu'il ne faudra pas manquer au Comic Con Paris". La Chaîne Info (in French). Retrieved September 13, 2018. Nolan, L.D. (December 1, 2018). "Chilling Adventures of Sabrina Season 2 Gets Promo, Release Date". Comic Book Resources. Archived from the original on December 1, 2018. Retrieved December 1, 2018. Boucher, Geoff (December 7, 2019). "'Chilling Adventures Of Sabrina': Netflix Sets Premiere Date For Season 3". Deadline Hollywood. Retrieved December 7, 2019. אנדי סוויפט, "Chilling Adventures of Sabrina: First Poster Puts Salem Front and Center", "TVLine", ‏10 ביולי 2018 (באנגלית) סמנתה הייפיל, "Chilling Adventures of Sabrina releases first poster", "אנטרטיינמנט ויקלי", ‏10 ביולי 2018 (באנגלית) לורן פיסטר, "Chilling Adventures of Sabrina First Look Pics: Chilling Is Right!", "!E", ‏13 באוגוסט 2018 (באנגלית) ניק רומנו, "!Chilling Adventures of Sabrina teaser trailer is… chilling", "אנטרטיינמנט ויקלי", ‏13 בספטמבר 2018 (באנגלית) פטריק קאבאניו, "'Chilling Adventures of Sabrina' Season 2 Gets New Poster", "ComicBook", ‏13 במרץ 2019 אנדי סוויפט, "Chilling Adventures of Sabrina Trailer Plots Sabrina's 'Dark Path' in Part 2", "TVLine", ‏18 במרץ 2019 בוריס אוליאנסקי, "צפו בטריילר לעונה השניה של סברינה", באתר "גאדג'טי", ‏19 במרץ 2019 "Chilling Adventures of Sabrina: Season 1 (2018)". Rotten Tomatoes. Fandango Media. Retrieved November 1, 2019. "Chilling Adventures of Sabrina: Season 1 Reviews". Metacritic. CBS. Retrieved October 30, 2018. "Chilling Adventures of Sabrina: A Midwinter's Tale (2018)". Rotten Tomatoes. Fandango Media. Retrieved January 26, 2020. "Chilling Adventures of Sabrina: Part 2 (2019)". Rotten Tomatoes. Fandango Media. Retrieved October 22, 2019. "Chilling Adventures of Sabrina: Part 3 (2020)". Rotten Tomatoes. Retrieved January 27, 2020. Kilkenny, Katie (January 3, 2019). "'The Favourite,' 'Pose,' 'Killing Eve' Lead Dorian Award Nominations". The Hollywood Reporter. Archived from the original on January 4, 2019. Retrieved January 4, 2019. Collis, Clark (January 22, 2019). "Halloween, Hereditary, and A Quiet Place nominated for Best Movie...at Fangoria Awards". Entertainment Weekly. Archived from the original on April 26, 2019. Retrieved April 26, 2019. Howard, Annie (February 26, 2019). "Kids' Choice Awards: 'Avengers: Infinity War' Tops Nominees; DJ Khaled to Host". The Hollywood Reporter. Archived from the original on February 27, 2019. Retrieved February 27, 2019. "Leo Awards, 2019 Nominees by Name". Leo Awards. Archived from the original on April 26, 2019. Retrieved April 26, 2019. Hipes, Patrick (May 15, 2019). "MTV Movie & TV Awards Nominations: 'Game Of Thrones', 'Avengers: Endgame', 'RBG' Lead". Deadline Hollywood. Archived from the original on May 15, 2019. Retrieved May 15, 2019. Mancuso, Vinnie (16 July 2019). "'Avengers: Endgame', 'Game of Thrones' Lead the 2019 Saturn Awards Nominations". Collider. Retrieved 17 July 2019. "Lil Nas X & Post Malone Lead 2019 Teen Choice Awards Nominations: See the List". Billboard. Retrieved 17 July 2019.